A Bizottság 183/93/EGK rendelete

(1993. január 29.)

az olívaolaj és az olívamaradék-olaj jellemzőiről és az ezekre vonatkozó elemzési módszerekről szóló 2568/91/EGK rendelet módosításáról

AZ EURÓPAI KÖZÖSSÉGEK BIZOTTSÁGA,

tekintettel az Európai Gazdasági Közösséget létrehozó szerződésre,

tekintettel a legutóbb a 2046/92/EGK rendelettel [1] módosított, az olajok és zsírok piaca közös szervezésének létrehozásáról szóló, 1966. szeptember 22-i 136/66/EGK tanácsi rendeletre [2] és különösen annak 35a. cikkére,

mivel a legutóbb a 3288/92/EGK rendelettel [3] módosított 2568/91/EGK bizottsági rendelet [4] meghatározza az olívaolaj és az olívamaradék-olaj tulajdonságait és az elemzés módszereit; mivel a 2568/91/EGK rendelet módosítja a legutóbb a 2505/92/EGK bizottsági rendelettel [5] módosított 1987. július 23-i, a vámstatisztikai nómenklatúráról és a közös vámtarifáról szóló 2658/87/EGK tanácsi rendelet [6] I. mellékletében található Kombinált Nómenklatúra 15. árucsoportjának 2., 3. és 4. kiegészítő megjegyzését is;

mivel a megszerzett tapasztalatok alapján bizonyos esetekben az elemzési módszerek adaptációjára vagy pontosabb megfogalmazására van szükség; mivel nyilvánvalóvá vált, hogy a 2568/91/EGK rendeletben hibák találhatók;

mivel a folyamatban lévő tanulmányokra figyelemmel meg kell hosszabbítani azt az időtartamot, amelynek során a tagállamok kipróbált, tudományosan igazolt nemzeti elemzési módszereket használhatnak;

mivel a kutatások terén elért fejlődés következtében az olívaolajoknak a 2568/91/EGK rendeletben meghatározott jellemzőit módosítani kell, hogy minél nagyobb mértékben biztosítsák a forgalomba hozott termékek tisztaságát, és meg kell határozni a megfelelő elemzési módszert;

mivel az új előírás alkalmazásához szükséges eszközök bevezetéséhez e rendelet hatálybalépését el kell halasztani néhány hónappal;

mivel ezért módosítani kell a 2568/91/EGK rendeletet;

mivel az e rendeletben szereplő előírások összhangban vannak az Olaj- és Zsírpiaci Irányítóbizottság véleményével,

ELFOGADTA EZT A RENDELETET:

1. cikk

A 2568/91/EGK rendelet a következők szerint módosul:

1. A 3. cikk első bekezdésében az "1992. december 31." szöveg helyébe az "1993. február 28." szöveg lép;

2. Az 5. cikk helyébe az alábbi szöveg lép:

"5. cikk

A Tanács 2658/87/EGK [7] rendeletének I. mellékletében szereplő Kombinált Nómenklatúra 15. árucsoportjának 2., 3. és 4. kiegészítő megjegyzése helyébe az e rendelet XIV. melléklete szerinti szöveg lép.";

3. A mellékletek az e rendelet mellékletében meghatározott módon módosulnak.

2. cikk

Ez a rendelet az Európai Közösségek Hivatalos Lapjában való kihirdetését követő 21. napon lép hatályba.

A rendelet mellékletének 10. pontja azonban csak 1993. július 1-jétől lép hatályba az azon időponttól kezdődően csomagolt olívaolaj tekintetében.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1993. január 29-én.

a Bizottság részéről

René Steichen

a Bizottság tagja

[1] HL L 215., 1992.7.30., 1. o.

[2] HL L 172., 1966.9.30., 3025/66. o.

[3] HL L 327., 1992.11.13., 28. o.

[4] HL L 248., 1991.9.5., 1. o.

[5] HL L 267., 1992.9.14., 1. o.

[6] HL L 256., 1987.9.7., 1. o.

[7] HL L 256., 1987.9.7., 1. o.

--------------------------------------------------

MELLÉKLET

1. A mellékletek felsorolásában a IV. melléklet címe a következőre módosul: A viasztartalom meghatározása kapillárisoszlop gáz-folyadék kromatográfiás eljárással.

2. Az összefoglalásban a XIII. melléklet "A finomítás tényének bizonyítása" címe az alábbi szövegre módosul: "Az olívaolaj semlegesítése és színtelenítése laboratóriumban"

3. Az I. melléklet első fejezete helyébe az alábbi táblázat lép:

"M = maximum, m = minimum.

[1] [2]

"Megjegyzés:

"Egy olaj abban az esetben nem fogadható el, amennyiben bármely jellemzője kívül esik a meghatározott határértékeken."

"Típus | Savasság % meq | Peroxid szám meq/O2/kg | Halogénezett oldószerek mg/kg [1] | Viaszok mg/kg | Telített zsírsavak a triglicerid 2. pozíciójában, % | Eritrodiol és uvaol % | Trilinolein % | Koleszterin % | Brassica-szterin % | Campe-szterin % | Stigma-szterin % | Beta-szitoszterin [2] % | Delta-7-stigmaszterin % | Összes szterin mg/kg |

1.Extra szűz olívaolaj | M 1,0 | M 20 | M 0,20 | M 250 | M 1,3 | M 4,5 | M 0,5 | M 0,5 | M 0,2 | M 4,0 | < Camp. | m 93,0 | M 0,5 | m 1000 |

2.Szűz olívaolaj | M 2,0 | M 20 | M 0,20 | M 250 | M 1,3 | M 4,5 | M 0,5 | M 0,5 | M 0,2 | M 4,0 | < Camp. | m 93,0 | M 0,5 | m 1000 |

3.Közönséges szűz olívaolaj | M 3,3 | M 20 | M 0,20 | M 250 | M 1,3 | M 4,5 | M 0,5 | M 0,5 | M 0,2 | M 4,0 | < Camp. | m 93,0 | M 0,5 | m 1000 |

4.Szűz lampante olívaolaj | > 3,3 | > 20 | > 0,20 | M 350 | M 1,3 | M 4,5 | M 0,5 | M 0,5 | M 0,2 | M 4,0 | — | m 93,0 | M 0,5 | m 1000 |

5.Finomított olívaolaj | M 0,5 | M 10 | M 0,20 | M 350 | M 1,5 | M 4,5 | M 0,5 | M 0,5 | M 0,2 | M 4,0 | < Camp. | m 93,0 | M 0,5 | m 1000 |

6.Olívaolaj | M 1,5 | M 15 | M 0,20 | M 350 | M 1,5 | M 4,5 | M 0,5 | M 0,5 | M 0,2 | M 4,0 | < Camp. | m 93,0 | M 0,5 | m 1000 |

7.Nyers olívamaradék-olaj | m 2,0 | — | — | — | M 1,8 | m 12 | M 0,5 | M 0,5 | M 0,2 | M 4,0 | — | m 93,0 | M 0,5 | m 2500 |

8.Finomított olívamaradék-olaj | M 0,5 | M 10 | M 0,20 | — | M 2,0 | m 12 | M 0,5 | M 0,5 | M 0,2 | M 4,0 | < Camp. | m 93,0 | M 0,5 | m 1800 |

9.Olívamaradék-olaj | M 1,5 | M 15 | M 0,20 | > 350 | M 2,0 | > 4,5 | M 0,5 | M 0,5 | M 0,2 | M 4,0 | < Camp. | m 93,0 | M 0,5 | m 1800 |

4. Az I. melléklet második táblázata az alábbi lábjegyzettel egészül ki:

"A tisztaság meghatározása céljából, amennyiben a K270 meghaladja az érintett kategóriára vonatkozó határértéket, a tisztaságot a timföldön való átvezetést követően ismételten meg kell határozni."

5. A II. melléklet 1.5. pontja végén az "a két számítás" kifejezés helyébe a "két számítás" kifejezés lép.

6. A IV. melléklet 5.1.1. pontjában a "vagy magolajat" kifejezést el kell hagyni.

7. A IV. melléklet 5.2.2. pontjában az első két mondat helyébe az alábbi szöveg lép:

"Hexán és etil-éter 65:35 térfogatarányú oldatát vezesse be a kifejlesztő kamrába megközelítőleg 1 cm mélységben

[3]

8. A IV. melléklet 5.4.5.2. és 6. pontjában a "100" szám helyébe az "1000" szám lép és a "négyzetmilliméterben" kifejezést el kell hagyni.

9. A IV. melléklet függelékében az 1. ábra helyébe az alábbi ábra lép:

+++++ TIFF +++++

10. A IV. melléklet helyébe a következő szöveg és ábra lép:"

IV. MELLÉKLET

A VIASZTARTALOM MEGHATÁROZÁSA KAPILLÁRISOSZLOP GÁZ-FOLYADÉK KROMATOGRÁFIÁS ELJÁRÁS SEGÍTSÉGÉVEL

1. HATÁLY

Ez a módszer egyes zsírok és olajok viasztartalmának meghatározására szolgál vizsgálati körülmények között.

Különösen a sajtolással és az extrahálással nyert olívaolajok (olívapogácsa-olaj) megkülönböztetésére használható.

2. ALAPELV

Megfelelő belső standard hozzáadása a zsírhoz vagy olajhoz, majd frakcionálás kromatográfiás eljárás segítségével hidratált szilikagél oszlopon. A vizsgálati körülmények között elsőként eluált frakció (amelynek a polaritása kisebb, mint a triglicerideké) kivonása, majd közvetlen elemzés kapillárisoszlop gáz-folyadék kromatográfiás berendezés segítségével.

3. BERENDEZÉS

3.1. 25 ml térfogatú Erlenmeyer-lombik.

3.2. Kromatográfiás oszlop üvegből, 15 mm belső átmérőjű, 30–40 cm hosszú.

3.3. Megfelelő gáz-folyadék kromatográfiás berendezés kapilláris oszloppal, az alábbiakból álló, az oszlopba a közvetlen bejuttatást biztosító rendszerrel felszerelve:

3.3.1 A kívánt hőmérsékletet ± 1 °C pontossággal tartani képes termosztát-vezérlésű kemence az oszlopokhoz.

3.3.2. Hideg befecskendező az oszlopba történő közvetlen befecskendezéshez.

3.3.3. Láng-ionizációs detektor és konverter-erősítő.

3.3.4. Rögzítő-integráló berendezés, amely képes együtt működni a konverter-erősítő berendezéssel (3.3.3.), a reagálási sebessége 1 másodperc alatt van, változtatható papírsebességű.

3.3.5. Üvegből vagy ömlesztett szilícium-dioxidból készült kapilláris oszlop, 10–15 m hosszú, belső átmérője 0,25–0,32 mm, belülről SE–52 vagy SE–54 folyadék vagy azzal egyenértékű borítású, egyenletes 0,10–0,30 μm rétegvastagságban.

3.4. Mikrofecskendő, amely alkalmas 10 μl mennyiség oszlopba történő befecskendezésére, betétben edzett tűvel.

4. REAGENSEK

4.1. Szilkagél 70/230 nyílásméretű, cikkszám: Merck 7754.

Helyezze a szilikagélt a kemencébe 500 °C hőmérsékletre négy óra hosszára. Hagyja lehűlni, majd adjon hozzá 2 % vizet. Az iszap homogenizálásához rázza erőteljesen. Felhasználás előtt legalább 12 órán keresztül tartsa sötétben.

4.2. A kromatográfiás eljáráshoz megfelelő n–hexán.

4.3. A kromatográfiás eljáráshoz megfelelő etil-éter.

4.4. A kromatográfiás eljáráshoz megfelelő n–heptán.

4.5. Lauril-arahidát 0,1 % (m/v) standard oldata hexánban (belső standard).

4.6. Vivőgáz: a gázfolyadék kromatográfiás eljáráshoz megfelelő tisztaságú hidrogén.

4.7. Segédgázok:

- a gáz-folyadék kromatográfiás eljáráshoz megfelelő tisztaságú hidrogén,

- a gáz-folyadék kromatográfiás eljáráshoz megfelelő tisztaságú levegő.

5. ELJÁRÁS

5.1. A viaszfrakció leválasztása.

5.1.1 A kromatográfiás oszlop előkészítése.

Oldjon fel 15 g 2 % víztartalmú szilikagélt vízmentes n–hexánban és vigye be az oszlopba.

Hagyja spontán módon leülepedni. A leülepedést elektromos keverő segítségével fejezze be, hogy a kromatográfiás sáv minél homogénebb legyen. Szűrjön át 30 ml n–hexánt a szennyeződések eltávolítására.

5.1.2. Oszlop kromatográfiás eljárás.

Mérjen pontosan 500 mg mintát a 25 ml térfogatú lombikba, és adjon hozzá megfelelő mennyiségű belső standardot, a feltételezett viasztartalom függvényében, azaz adjon hozzá olívaolaj esetén 0,1 mg, olívapogácsa-olaj esetén 0,25–0,5 mg lauril-arahidátot.

Két 2 ml n-hexán adag segítségével öntse át az előkészített mintát az 5.1. pont szerint előkészített kromatográfiás oszlopba.

Hagyja, hogy az oldószer az abszorber felső szintje fölé érjen 1 mm-rel. Ezután indítsa el a kromatográfiás elúciót; gyűjtsön össze a 99:1 arányú n–hexán/etil-éter keverékből 140 ml-t megközelítőleg 15 csepp/10 másodperc sebességgel (2,1 ml/perc).

Szárítsa ki az eredményül kapott frakciót egy forgó bepárlón, amíg majdnem az összes oldószer el nem párolog. Az utolsó 2–3 ml oldószert gyenge nitrogénáramban távolítsa el, majd adjon hozzá 10 ml n–heptánt.

5.2. Gáz-folyadék kromatográfiás elemzés.

5.2.1. Előzetes eljárás, az oszlop kondicionálása.

5.2.1.1. Tegye az oszlopot a gáz-folyadék kromatográfiás berendezésbe, a bemeneti csatlakozót az oszlopon lévő rendszerre, a kimenetet pedig a detektorra csatlakozatva.

Ellenőrizze a gáz-folyadék kromatográfiás berendezést (gázkörök működése, detektor és rögzítő berendezés hatásfoka stb.).

5.2.1.2. Az első alkalommal használt kapilláris oszlopokat ajánlatos kondicionálni. Fúvasson át egy kis gázt az oszlopon, majd kapcsolja be a gáz-folyadék kromatográfiás berendezést. Fokozatosan melegítse addig, amíg a hőmérséklet legalább 20 °C-kal meghaladja az üzemi hőmérsékletet (megjegyzés). Ezt a hőmérsékletet tartsa legalább két órán keresztül, majd hozza a berendezést üzemi körülmények közé (gázáram szabályozása, bontóláng begyújtása, csatlakoztatás az elektronikus rögzítőhöz, a kemence oszlophőmérsékletének szabályozása, a detektor szabályozása stb.). Rögzítse a jelet az elemzés elvégzéséhez szükséges legmagasabb érzékenységnél legalább kétszer nagyobb érzékenységgel. Az alapvonalnak lineárisnak és mindennemű csúcstól mentesnek kell lennie, valamint eltéréssel kell rendelkeznie.

A negatív egyenes vonalú eltérés az oszlop tökéletlen tömítettségét jelzi, míg a pozitív eltérés az oszlop nem megfelelő kondicionálását jelzi.

Megjegyzés:

A kondicionálási hőmérsékletet minden esetben tartsa legalább 20 °C-kal alacsonyabban, mint az alkalmazott eluálószerhez előírt legmagasabb hőmérséklet.

5.2.2. Az üzemi körülmények megválasztása.

5.2.2.1. Az üzemi körülmények általában az alábbiak:

- oszlophőmérséklet: kezdetben 80 °C, majd ezt percenként 30 °C-kal emelje 120 °C-ra, majd programozza percenként 5 °C-os hőmérsékletemelkedésre a 340 °C eléréséig,

- a detektor hőmérséklete: 350 °C,

- a vivőgáz lineáris sebessége: hidrogén 20–35 cm/s,

- a berendezés érzékenysége: a minimális elnyelés 4–16-szorosa,

- a rögzítés érzékenysége: 1–2 mV a skála aljától,

- papírsebesség: 30 cm/h,

- befecskendezett mennyiség: 0,5–1 μl oldat.

A fenti feltételek az oszlop és a gáz-folyadék kromatográfiás berendezés jellemzőinek megfelelően módosíthatók (hogy a kapott kromatogrammok megfeleljenek az alábbi feltételeknek: a C32 belső standard retenciós ideje legyen 25 ± 2 perc, és a viaszok legmagasabb csúcsa legyen a skála aljától számított 60–100 % tartományon belül).

5.2.2.2. A csúcsok integrálási paramétereit úgy határozza meg, hogy a kérdéses csúcsok területeiről helyes értékelést kapjon.

5.2.3. Az elemzés elvégzése.

5.2.3.1. A 10 μl-es mikrofecskendő segítségével szívjon fel 1 μl oldatot; húzza vissza a dugattyút, ameddig a tű ki nem ürül. Helyezze a tűt a befecskendező rendszerbe, majd egy-két másodperc elteltével fecskendezze be gyorsan az oldatot. Megközelítőleg öt másodperc elteltével óvatosan húzza ki a tűt.

5.2.3.2. Végezze el a rögzítést, amíg a viaszok teljes mértékben eluálódnak.

Az alapvonalnak minden esetben ki kell elégítenie az előírt feltételeket (5.2.1.2.).

5.2.4. A csúcs azonosítása.

A csúcsokat a retenciós idők alapján azonosítsa az azonos vizsgálati körülmények mellett elemzett, ismert retenciós idejű viaszok keverékével történő összehasonlítás alapján.

Az 1. ábrán egy szűz olívaolaj viasz kromatogramja látható.

5.2.5. Mennyiségi elemzés

5.2.5.1. A belső standardnak és a C40–C46 nyílt szénláncú észtereknek megfelelő csúcsok területeit az integráló berendezés segítségével határozza meg.

5.2.5.2. Az egyes észterek mg/kg zsírban kifejezett viasztartalmát az alábbi képlet alapján határozza meg:

észter (mg/kg) =

A

· m

· 100

ahol:

Ax = az egyes észterek csúcsainak területe;

As = a lauril-arahidát csúcsának területe;

ms = a hozzáadott lauril-arahidát tömege milligrammban;

m = a meghatározni kívánt minta tömege grammban.

6. AZ EREDMÉNYEK KIFEJEZÉSE

A különböző viasztartalmakat és azok összegét mg/kg zsírban adja meg.

FÜGGELÉK

A gáz lineáris sebességének meghatározása

Fecskendezzen 1-3 μl metánt (propánt) a normál üzemi körülményekre beállított gáz-folyadék kromatográfiás berendezésbe. Mérje meg a gáz oszlopon történő átáramlásának idejét a befecskendezés pillanatától a csúcs kiemelkedésének pillanatáig (tM).

A lineáris gyorsaságot az L/tM formulával kell meghatározni cm/mp-ben, ahol L az oszlop cm-ben megadott hosszúsága, tM pedig a másodpercben mért idő.

+++++ TIFF +++++

"

11. Az V. melléklet 4.11. pontjában az "5 %" kifejezés helyébe a "2 %" kifejezés lép.

12. Az V. melléklet 5.1.1. pontja első albekezdésében a "magolajat vagy" kifejezést el kell hagyni.

13. Az V. melléklet 5.1.1. pontja harmadik albekezdésében az "állati vagy növényi olajok és zsírok" kifejezés helyébe az "olajok" kifejezés lép.

14. Az V. melléklet 5.1.1. pontja az alábbi szöveggel egészül ki:

"vagy betulinolt kell használni a kolesztanol helyett"

15. Az V. melléklet 5.4.5.2. pontjában a "négyzetmilliméterben" szöveget el kell hagyni.

16. A VI. melléklet 6. pontjában a "négyzetmilliméterben" szöveget el kell hagyni.

17. A IX. melléklet 3.4. pontjának szövege helyébe az alábbi szöveg lép:

"3.4. Kromatográfiás oszlop, felső része 270 mm hosszú, 35 mm átmérőjű, az alsó rész 270 mm hosszú és az átmérője megközelítőleg 10 mm."

18. A IX. melléklet 4.1. pontjának második francia bekezdését el kell hagyni.

19. A XIII. mellékletben "A finomítás tényének bizonyítása" szöveg helyébe a következő szöveg lép: "Az olívaolaj laboratóriumban történő semlegesítése és színtelenítése"

20. A XIV. melléklet helyébe a következő szöveg lép:

XIV. MELLÉKLET

A KOMBINÁLT NÓMENKLATÚRA 15. ÁRUCSOPORTJÁNAK 2., 3. ÉS 4. KIEGÉSZÍTŐ MEGJEGYZÉSE

2. A. Az 1509 és 1510 vámtarifaszám alá csak azok az olajok tartoznak, amelyek kizárólag olyan olívabogyóból készültek, melyek zsírsavösszetevőinek és szterinösszetevőinek analitikai jellemzői a következők:

m = minimum

M = Maximum

[1] [2]

I. Táblázat: Zsírsavösszetétel az összes zsírsav százalékában | II. Táblázat: Szterinösszetétel az összes szterin százalékában |

Mirisztinsav | M 0,1 | Koleszterin | M 0,5 |

Linolénsav | M 0,9 | Brasszikaszterin | M 0,2 |

Arachidsav | M 0,7 | Kampeszterin | M 4,0 |

Eikoszansav | M 0,5 | Sztigmaszterin [1] | < kampeszterin |

Behénsav | M 0,3 | Betaszitoszterin [2] | m 93,0 |

Lignocerinsav | M 0,5 | Delta 7 sztigmaszterin | M 0,5 |

Az 1509 és 1510 vámtarifaszám nem tartalmazza a vegyileg módosított olívaolajokat, (különösen az újra észteresített olívaolajat) és az olívaolajból és egyéb olajokból álló keverékeket. Az újraészteresített olívaolaj vagy egyéb olajok jelenléte a 2568/91/EGK rendelet V., VIII., X. A. és X. B. mellékletben szereplő módszerek segítségével állapítható meg.

B. Az 150910 alszám alá csak az alábbi I. és II. rész szerinti olívaolajok tartoznak, amelyek kizárólag az olívabogyó mechanikai vagy egyéb fizikai kezeléséből származnak, olyan körülmények mellett, különösen olyan termikus körülmények mellett, amelyek nem okozzák az olaj károsodását, és amely olajok a mosás, leöntés, centrifugálás vagy szűrés kivételével nem estek át semmilyen kezelésen. Az oldószeres kinyerésű olívaolajok az 1510 vámtarifaszám alá tartoznak.

I. Az 15091010 alszám alkalmazásában a szűz lampante olívaolaj a savasságától függetlenül az alábbi jellemzőkkel rendelkező olívaolajokat jelenti:

a) 400 mg/kg-ot meg nem haladó nyílt szénláncú alkoholtartalom;

b) 4,5 %-ot meg nem haladó eritrodiol és uvaol tartalom;

c) 1,3 %-ot meg nem haladó telített zsírsavtartalom a trigliceridek 2– pozícióján

és/vagy

d) a transzolaj-izomerek összege alacsonyabb, mint 0,10 % és a transzlinol + transzlinolén izomerek összege alacsonyabb, mint 0,10 %;

e) az alábbi jellemzők valamelyike:

i. 20 meq O2/kg-ot meghaladó peroxid-szám;

ii. a 0,1 mg/kg-ot meghaladó mennyiség illékony halogenizált oldószerből vagy bármelyik oldószerből;

iii. 0,250-nél magasabb és az olaj aktivált timfölddel történő kezelését követően 0,11-nél nem magasabb K270 (100) kioltási együttható. Néhány olajnak, amelynek olajsavban kifejezett telítetlen zsírsavtartalma az aktivált timföldön történő keresztülvezetést követően több, mint 3,3 g/100 g, a 2568/91/EGK rendelet IX. mellékletében leírt módszer szerint lehet 0,10-et meghaladó K270 kioltási együtthatója. Ebben az esetben a fenti rendelet XIII. melléklete szerinti módszer alapján végzett laboratóriumi semlegesítést és a színtelenítést követően az alábbi jellemzőkkel kell rendelkezniük:

- 1,20-nál nem magasabb K270 kioltási együttható,

- a kioltási tényező eltérése (delta K) a 270 nm-es tartományban magasabb, mint 0,01, de nem magasabb, mint 0,16, azaz

Delta K = Km – 0,5 (Km – 4+Km + 4)

Km = a kioltási tényező az adszorpciós görbe csúcsának hullámhosszánál a 270 nm tartományban, és

Km – 4 és a Km + 4 = a Km hullámhossznál 4 nm-rel alacsonyabb, illetve magasabb hullámhosszokon;

iv. érzékszervekkel meghatározható jellemzők, amelyek között találhatók az elfogadási határértékeket meghaladó, észrevehető hibák és a csoport által adott vizsgálati pontszám a 2568/91/EGK rendelet XII. mellékletével összhangban alacsonyabb, mint 3,5.

II. Az 15091090 alszám alkalmazásában a szűzolaj jelentése olyan olívaolaj, amely az alábbi jellemzőkkel rendelkezik:

a) az olajsavban kifejezett savtartalma nem haladja meg a 3,3 g/100 g-ot;

b) a 20 meq aktív O2/kg-ot meg nem haladó peroxidszám;

c) 300 mg/kg-ot meg nem haladó nyíltszénláncúalkohol-tartalom;

d) a 0,2 mg/kg-ot meg nem haladó összes illékonyhalogénezettoldószer-mennyiség vagy a 0,1 mg/kg-ot meg nem haladó mennyiség bármelyik oldószerből;

e) 0,250-nél nem magasabb, és az olaj aktivált timfölddel történő kezelését követően 0,10-nél nem magasabb K270 kioltási együttható;

f) a kioltási tényező eltérése (delta K) a 270 nm-es tartományban nem magasabb, mint 0,01;

g) érzékszervekkel meghatározható jellemzők, amelyek tartalmazhatnak az elfogadási határértékeken belüli, észrevehető hibákat és a csoport által adott, a 2568/91/EGK rendelet XII. melléklete szerinti vizsgálati pontszám magasabb, mint 3,5;

h) 4,5 %-ot nem meghaladó eritrodiol- és uvaoltartalom;

i) meg nem haladó telítettzsírsav-tartalom a trigliceridek 2– pozícióján;

j) a transzolaj izomerek összege alacsonyabb, mint 0,03 % és a transzlinolén + transzlinol izomerek összege alacsonyabb, mint 0,03 %.

C. Az 15099000 alszám olyan szűz olívaolajjal kevert vagy keveretlen olívaolajakat foglal magában, amelyeket az 15091010 vagy az 15091090 alszámok alatti olívaolajok kezelése révén nyertek, és az alábbi jellemzőkkel rendelkeznek:

a) az olajsavban kifejezett savtartalma nem haladja meg a 3,3 g/100 g-ot;

b) 350 mg/kg-ot meg nem haladó nyílt szénláncú alkoholtartalom;

c) 0,250-nél magasabb és 1,20-nál nem magasabb, a minta aktivált timfölddel történt kezelését követően 0,10-nél magasabb K270 kioltási együttható (100);

d) a kioltási tényező eltérése (delta K) a 270 nm-es tartományban magasabb, mint 0,01 és nem magasabb, mint 0,16;

e) 4,5 %-ot meg nem haladó eritrodiol- és uvaoltartalom;

f) 1,5 %-ot meg nem haladó telített zsírsavtartalom a trigliceridek 2– pozícióján;

g) a transzolaj izomerek összege alacsonyabb, mint 0,20 % és a transzlinol + transzlinolén izomerek összege alacsonyabb, mint 0,30 %;

D. Az 15100010 alszám alkalmazásában a nyers olaj jelentése olyan olaj, különösen olívamaradvány-olaj, amely az alábbi jellemzőkkel rendelkezik:

a) az olajsavban kifejezett savtartalma több, mint 2 g/100 g;

b) 12 %-ot meghaladó eritrodiol és uvaol tartalom;

c) 1,8 %-ot meg nem haladó telített zsírsavtartalom a trigliceridek 2- pozícióján;

d) a transzolaj izomerek összege alacsonyabb, mint 0,20 % és a transzlinol + transzlinolén izomerek összege alacsonyabb, mint 0,10 %.

E. A 15100090 alszám alá azok az olajok tartoznak, amelyeket a 15100010 alszám alá tartozó olajok kezelésével nyertek, függetlenül attól, hogy keverték-e azokat szűz olívaolajjal vagy sem, illetve olyan olajok, amelyek nem rendelkeznek a 2 B, 2 C és 2 D kiegészítő megjegyzések szerinti tulajdonságokkal. Az ebbe az alszámba tartozó olajoknak a következő jellemzőkkel kell rendelkezniük: a telítettzsírsav-tartalmuk a trigliceridek 2– pozícióján nem haladja meg a 2 %-ot, a transzolaj izomerek összege alacsonyabb, mint 0,40 % és a transzlinol + transzlinolén izomerek összege alacsonyabb, mint 0,35 %.

3. Az 15220031 és a 15220039 alszám nem tartalmazza:

a) a 2568/91/EGK rendelet XVI. melléklete szerinti módszerrel összhangban meghatározott 70-nél alacsonyabb vagy 100-nál magasabb jódszámú olajat tartalmazó zsírszerű anyagok kezeléséből származó maradékokat;

b) 70-nél alacsonyabb vagy 100-nál magasabb jódszámú olajat tartalmazó zsírszerű anyagok kezeléséből származó maradékokat, amelyek esetében a 2568/91/EGK rendelet V. melléklete szerint meghatározott béta-szitoszterin [3] retenciós térfogatát jelentő csúcs alatti terület kisebb, mint az összes szterin területek 93,0 %-a.

4. A fenti termékek jellemzőinek meghatározására szolgáló elemzési módszerek a 2568/91/EGK rendelet mellékleteiben szerepelnek.

[1] "Összesített felső határ az elektronbefogásos detektor által érzékelt vegyületekre. A különállóan érzékelt vegyületek felső határa 0,10 mg/kg.

[2] "Delta–5–23–sztigmasztadiernol + koleszterin + szitoszterin + szitosztanol + delta–5–avenoszterin + delta-5-243-sztigmasztadienol.

[3] Ezekben a különleges esetekben a megfelelo sáv-szétválasztás elérésének érdekében benzol és aceton 95:5 térfogatarányú elúciós oldatát kell használni."

[1] Ez a feltétel nem vonatkozik a szűz lampante olajra (15091010 alszám) és az olívamaradék-olajra (15100010 alszám).

[2] Delta–5.23–Sztigmaszterin + Koleszterin + Betaszitoszterin + Szitosztanol + Delta–5–Avenaszterin + Delta–5.24–Sztigmasztadienol.

[3] Delta–5,23–sztigmasztadienol + koleszterin + betaszitoszterin + szitosztanol + Delta–5–avenaszterin + Delta–5,24–sztigmasztadienol.

--------------------------------------------------